
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 622 


25 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 190163/15.2.99 απόφασης Υπουρ¬ 


γού Εργασίας και Κοινωνικών Ασφαλίσεων. 1 

Τροποποίηση της 190323/15.4.99 απόφασης Υπουρ¬ 
γού Εργασίας και Κοινωνικών Ασφαλίσεων. 2 

Τροποποίηση της 191970/21.10.99 απόφασης Υπουρ¬ 
γού Εργασίας και Κοινωνικών Ασφαλίσεων. 3 

Συγχώνευση Ν.Π.Δ.Δ. και σύσταση νέου Νομικού Προ¬ 
σώπου Δημοσίου Δικαίου, με την επωνυμία «ΠΑΙΔΙ¬ 
ΚΟΙ ΣΤΑΘΜΟΙ ΔΗΜΟΥ ΣΤΑΥΡΟΥΠΟΛΗΣ». 4 

Τ ροποποίηση ορίων μονίμου καταφυγίου άγριας ζωής 
στις θέσεις «ΤΣΕΡΒΕΝΑ - ΜΠΟΥΡΙΝΟΣ» Δήμου 
Σιάτιστας Νομού Κοζάνης, περιφέρειας Δυτικής 
Μακεδονίας. 5 


ΑΠΟΦΑΣΕΙ Σ 

Αριθ. 190698 (1) 

Τροποποίηση της 190163/15.2.99 απόφασης Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν. 212/69 «Περί οργανώσεως και διοικήσεωςτου 
ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. 239/11.4.2001 έγγραφο της Ένωσης Αγρο¬ 
τικών Συν/σμών Άμφισσας. 

3. Την αριθμ. 190163/15.2.99 απόφαση του Υπουργείου 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Φωκίδας, όπως τροποποιή¬ 


θηκε με τις αριθμ. 190602/1999,190196/2000 και 191767/ 
2000 όμοιες, αποφασίζουμε: 

Τροποποιούμε την αριθμ. 190163/15.2.1999 απόφαση 
του Υπουργού Εργασίας και Κοινωνικών Ασφαλίσεων με 
την οποία συγκροτήθηκε η Επιτροπή Ν. Φωκίδας για τη 
χορήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά: 

Τους εκπροσώπους της ΠΑΣΕΓΕΣ, και ορίζουμε του 
Ηλία Ξηρό ως τακτικό μέλος, σε αντικατάσταση της Μαρ¬ 
γαρίτη Ζωής, με αναπληρώτρια αυτού την Κυριαζή Ευθυ¬ 
μία. 

Κατά τα λοιπά, ισχύει η αριθμ. 190163/99, όπως τροπο¬ 
ποιήθηκε με τις αριθμ. 190602/1999, 190196/2000 και 
191767/2000 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 2001 

Ο ΥΠΟΥΡΓΟΣ 

Α. ΓΙΑΝΝΙΤΣΗΣ 
-♦- 

Αριθ. 190768 (2) 

Τροποποίηση της 190323/15.4.99 απόφασης Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν. 212/69 «Περί οργανώσεως και διοικήσεωςτου 
ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας σε 
αλλοδαπούς. 

2. Το αριθμ. Β 111664/23.4.2001 έγγραφο της Διοίκη¬ 
σης του ΟΑΕΔ. 

3. Την αριθμ. 190323/15.4.99 απόφαση του Υπουργείου 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παραμο¬ 
νής περιορισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Αθηνών (Τ.Υ. Λαυρίου) όπως 

τροποποιήθηκε με τις αριθμ. 191097/1999 και 191293/1999 
όμοιες, αποφασίζουμε: 

Τροποποιούμε την αριθμ. 190323/15.4.1999 απόφαση 
του Υπουργού Εργασίας και Κοινωνικών Ασφαλίσεων με 
την οποία συγκροτήθηκε η Επιτροπή Ν. Αθηνών (Τ.Υ. Λαυ¬ 
ρίου για τη χορήγηση Κάρτας Παραμονής περιορισμένης 
χρονικής διάρκειας σε αλλοδαπούς κατά το μέρος που 
αφορά: 

Την εισηγήτρια της Επιτροπή, και ορίζουμε τον Μετα¬ 
βολή Κων/νο, σε αντικατάσταση της Σπυροπούλου Ευγε¬ 
νίας, λόγω συνταξιοδότησης αυτής. 

Κατά τα λοιπά, ισχύει η αριθμ. 190323/99, όπως τροπο¬ 
ποιήθηκε με τις αριθμ. 191097/1999 και 191293/1999 
όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάΐου 2001 

Ο ΥΠΟΥΡΓΟΣ 

Α. ΓΙΑΝΝΙΤΣΗΣ 

-♦- 

Αριθ.οικ. 190767 (3) 

Τροποποίηση της 191970/21.10.99 απόφασης Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν. 212/69 «Περίοργανώσεως καιδιοικήσεωςτου 
ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας σε 
αλλοδαπούς. 

2. Το αριθμ. Β 111664/23.4.2001 έγγραφο της Διοίκη¬ 
σης του ΟΑΕΔ. 

3. Την αριθμ. 191970/21.10.99 απόφαση του Υπουργεί¬ 
ου Εργασίας και Κοινωνικών Ασφαλίσεων με την οποία 
συγκροτήθηκε η Επιτροπή για τη χορήγηση Κάρτας Πα¬ 
ραμονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Αθηνών (2η Επιτροπή) 
όπως συμπληρώθηκε με την αριθμ. 190123/1.2.2000 
όμοια, αποφασίζουμε: 

Τροποποιούμε την αριθμ. 191970/21.10.99 απόφαση 
του Υπουργού Εργασίας και Κοινωνικών Ασφαλίσεων με 
την οποία συγκροτήθηκε η Επιτροπή Ν. Αθηνών (2η Επι¬ 
τροπή) για τη χορήγηση Κάρτας Παραμονής περιορισμέ¬ 
νης χρονικής διάρκειας σε αλλοδαπούς κατά το μέρος 
που αφορά: 

Την εισηγήτρια της Επιτροπής, και ορίζουμε τη Μακρή 
Μαρία, σε αντικατάσταση της Παπάίσιδώρου Κυριακής, 
λόγω συνταξιοδότησης αυτής. 

Κατάταλοιπά, ισχύειη αριθμ. 191970/99 απόφασή μας, 
όπως συμπληρώθηκε με την αριθμ. 190123/2000 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάΐου 2001 

Ο ΥΠΟΥΡΓΟΣ 

Α. ΓΙΑΝΝΙΤΣΗΣ 


Αριθ. 2448 (4) 

Συγχώνευση Ν.Π.Δ.Δ. και σύσταση νέου Νομικού Προ¬ 
σώπου Δημοσίου Δικαίου, με την επωνυμία «ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΣΤΑΥΡΟΥΠΟΛΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 
Έχοντας υπόψη: 

1. Τις διατάξεις των άρθρων 26 (όπως αντικαταστάθηκε 
στις παραγράφους 1, 5 και 7 με τις όμοιες 6, 7 και 8 του 
άρθρου 9 του Ν. 2503/1997) και 203 του Π.Δ/τος 410/95 
(Δ.Κ.Κ.), (Φ.Ε.Κ. Α' 231) Κωδικοποίηση σε ενιαίο κείμενο 
νόμου με τίτλο «Δημοτικός και Κοινοτικός Κώδικας» των 
ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν. 

2. Τις διατάξεις της παρ. 16 του άρθρου 9 του Ν. 
2623/1998 (Φ.Ε.Κ. 139/Α/1998). 

3. Τις διατάξειςτου άρθρου 27του Ν. 2081/1992(Φ.Ε.Κ. 
154 τ. Α') με το οποίο προστέθηκε νέο άρθρο29Α στο Ν. 
1558/1985 (Φ.Ε.Κ. 137τ. Α'). 

4. Τις διατάξεις των άρθρων 1 και 7 του Ν. 
2503/1997(Φ.Ε.Κ. 107/Α/97). 

5. Τις διατάξειςτου άρθρου 12 του Ν. 2880/2001 (Φ.Ε.Κ. 
9/Α/30.1.2001). 

6. Την 670/2.3.2000 Απόφαση του Γενικού Γραμματέα 
Περιφέρειας Ανατολικής Μακεδονίας και Θράκης για με¬ 
ταβίβαση αρμοδιότητας υπογραφής «Με εντολή Γενικού 
Γ ραμματέα». 

7. Την με αριθμό 43/2001 απόφαση του Δημοτικού Συμ¬ 
βουλίου Σταυρούπολης Νομού Ξάνθης, με την οποία συγ¬ 
χωνεύονται οι κρατικοί παιδικοί σταθμοί Σταυρούπολης 
και Νεοχωρίου, αποφασίζουμε: 

Συστήνουμε Νομικό Πρόσωπο Δημοσίου Δικαίου στον 
Δήμο Σταυρούπολης, με την επωνυμία «ΠΑΙΔΙΚΟΙ ΣΤΑΘ¬ 
ΜΟΙ ΔΗΜΟΥ ΣΤΑΥΡΟΥΠΟΛΗΣ» με έδρα τον Δήμο Σταυ¬ 
ρούπολης. 

Το νομικό πρόσωπο θα χρησιμοποιεί σφραγίδα που κυ¬ 
κλικά θα φέρει χαραγμένες τις λέξεις «ΕΛΛΗΝΙΚΗ ΔΗ¬ 
ΜΟΚΡΑΤΙΑ», «ΝΟΜΟΣ ΞΑΝΘΗΣ» την επωνυμία του και 
στο μέσο το εθνόσημο 

ΑΡΘΡΟ 1 
ΣΚΟΠΟΣ 

Σκοπός του Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥ 
ΣΤΑΥΡΟΥΠΟΛΗΣ» είναι η λειτουργία των Παιδικών Σταθ¬ 
μών που βρίσκονται στα διοικητικά όρια του Δήμου μας. Η 
φύλαξη, φροντίδα και ψυχαγωγία νηπίων, κατά προτεραιό¬ 
τητα εργαζομένων γονέων, η πολύπλευρη νοητική, συναι¬ 
σθηματική ψυχοσωματική ανάπτυξη των παιδιών, η προ- 
παρασκευή τους για την φυσική μετάβασή τους απάτην οι¬ 
κογενειακή ζωή στο σχολικό περιβάλλον και υποστήριξη 
των γονέων σε θέμα αγωγής και ψυχολογίας των παιδιών. 

Επίσης η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση 
του σταθμού, η αποκατάσταση φθορών και ζημιών του 
εξοπλισμού και γενικά ο εφοδιασμός με όλα τα μέσα που 
κρίνονται απαραίτητα για την λειτουργία του. 

ΑΡΘΡΟ 2 
ΔΙΑΡΚΕΙΑ 

Η διάρκεια του Ν. Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥ 

ΣΤΑΥΡΟΥΠΟΛΗΣ» είναι αόριστη. Καταργείται μόνο με 
απόφαση των κατά των νόμων αρμοδίων οργάνων. 

Σε περίπτωση κατάργησης του Ν.Π.Δ.Δ. «ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΣΤΑΥΡΟΥΠΟΛΗΣ» η περιουσία του νο¬ 
μικού προσώπου περιέρχεται στο Δήμο και διατίθεται με 
απόφαση του Δημοτικού Συμβουλίου, όπως ορίζει απότις 
διατάξεις περί Δημοτικών και Κοινοτικών Προσώπων του 
Δ.Κ.Κ., όπως ισχύουν κάθε φορά. 

ΑΡΘΡΟ 3 

ΠΕΡΙΟΥΣΙΑ-ΠΟΡΟΙ 

Γ ια την σύσταση και λειτουργία του Ν. Π.Δ.Δ. «ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΣΤΑΥΡΟΥΠΟΛΗΣ» ο Δήμος, για φέ¬ 
τος, διαθέτει το ποσό του ενός εκατομμυρίου δραχμών 
( 1 . 000 . 000 ). 

Επίσης στην κυριότητα του νομικού προσώπου θα πε¬ 
ριέλθουν απάτην δημοσίευση του ως άνω νόμου και κάθε 
εμπράγματο ή άλλο δικαίωμα, κυριότητα επί κινητών και 
ακινήτων του Δημοσίου που χρησιμοποιούνταν από τα 
υφιστάμενα νομικά πρόσωπα για την εκπλήρωση του σκο¬ 
πού του. Σε περίπτωση κατάργησης του νομικού προσώ¬ 
που για τα ως άνω δικαιώματα εφαρμόζονται αναλόγως οι 
διατάξεις του άρθρου 201 του Π.Δ. 410/95. 

Οι πόροι του νομικού προσώπου είναι: 

- Ετήσια επιχορήγηση του Δήμου 

- Επιχορήγηση από οποιοδήποτε άλλο φυσικό ή νομικό 
πρόσωπο και το Δημόσιο. 

- Μισθώματα από ακίνητα. 

- Εισφορές, δωρεές, κληρονομικές, κληροδοσίες. 

- Εισπράξεις από αντίτιμο υπηρεσίας. 

- Οι θεσμοθετημένοι από το κράτος πόροι. 

ΑΡΘΡΟ 4 

ΔΙΟΙΚΗΣΗ 

Το Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΣΤΑΥΡΟΥ- 
ΠΟΛΗΣ» διοικείται από πενταμελές Διοικητικό Συμβού¬ 
λιο, με ισάριθμα αναπληρωματικά μέλη του οποίου η σύν¬ 
θεση έχει ως εξής: 

1. Τον εκάστοτε Αντιδήμαρχο του Δήμου Σταυρούπο- 
λης, ως πρόεδρο. 

2. Δύο (2) Δημοτικούς Συμβούλους και 

3. Δύο (2) εκπροσώπους γονέων των οποίων τα παιδιά 
φοιτούν στους Παιδικούς Σταθμούς. 

Η θητεία των μελών του πρώτου Διοικητικού Συμβουλί¬ 
ου, του Νομικού Προσώπου λήγει με τη λήξη της παρού¬ 
σας Δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο και λήγει με την εγκατάστα¬ 
ση του νέου Διοικητικού Συμβουλίου. 

Το Διοικητικό Συμβούλιο φροντίζει για την επιτυχία του 
σκοπούτου Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥΣΤΑΥ- 
ΡΟΥΠΟΛΗΣ», διαχειρίζεται την περιουσία του, που την 
καθορίζουν οι σχετικές διατάξεις του Δ.Κ.Κ., όπως ισχύ¬ 
ουν κάθε φορά για τα «Δημοτικά ή κοινοτικά Νομικά Πρό¬ 
σωπα», καθώς και τα Προεδρικά Διατάγματα και οι 
Υπουργικές Αποφάσεις που εκδίδονται σε εκτέλεσή τους. 

Το Διοικητικό Συμβούλιο μπορεί με απόφασή του να 
αναθέσει σε μέλη του την επιμέλεια ορισμένων τομέων 
της δραστηριότητάς του καθώς επίσης και να συστήνει 
Επιτροπές στις οποίες μπορεί να συμμετέχουν και ιδιώτες 
εθελοντές που δεν είναι μέλη του, με σκοπό την καλύτερη 
επιδίωξη του σκοπού του Ν. Π.Δ.Δ. «ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΣΤΑΥΡΟΥΠΟΛΗΣ». 


ΑΡΘΡΟ 5 

ΛΕΙΤΟΥΡΓΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ 

-ΤοΔ.Σ. συνεδριάζειτακτικά κάθε μήνα μία φορά, ύστε¬ 
ρα από πρόσκληση του Προέδρου και υπό την προεδρία 
του. 

- Ο Πρόεδρος μπορεί να συγκαλεί το Δ.Σ. και οπότε θε¬ 
ωρεί ότι αυτό επιβάλλεται, ή όταν ζητηθεί από την πλειο- 
ψηφίατων μελών του. 

- Οι αποφάσεις λαμβάνονται με την απόλυτη πλειοψη- 
φία των παρόντων μελών του. Σε ισοψηφία υπερισχύει η 
ψήφος του προέδρου. 

- Όταν ο Πρόεδρος απουσιάζει ή κωλύεται αναπληρώ¬ 
νεται από τον Αντιπρόεδρο. 

- Τα πρακτικά των συνεδριάσεων του Διοικητικού Συμ¬ 
βουλίου και οι αποφάσεις καταχωρούνται με χρονολογι¬ 
κή σειρά σε ειδικό βιβλίο που είναι αριθμημένο και μονο¬ 
γραφημένο από τον πρόεδρο. Τηρούνται δε, με τη φρο¬ 
ντίδα και την ευθύνη του Γραμματέα του Διοικητικού 
Συμβουλίου και υπογράφονται από αυτόν και τον Πρόε¬ 
δρο, καθώς και από όλα τα μέλη του Διοικητικού Συμβου¬ 
λίου που μετείχαν στη συνεδρίαση, κατά την αρχή της 
επομένης συνεδριάσεως αυτού, όπου γίνεται η επικύρω¬ 
ση, ύστερα από ανάγνωσή τους. 

- Το Διοικητικό Συμβούλιο βρίσκεται σε απαρτία εφ’ 
όσον είναι παρόντες το ήμισυ του αριθμού των μελών πλέ¬ 
ον ενός, συμπεριλαμβανομένου και του Προέδρου. 

- Μέλος του Διοικητικού Συμβουλίου το οποίο δεν συμ¬ 
μετέχει σε τρεις συνεχόμενες συνεδριάσεις εκπίπτει αυ¬ 
τοδικαίως του αξιώματος του και καλείται να καταλάβει τη 
θέση ο αναπληρωτής του. 

ΑΡΘΡΟ 6 
ΕΚΠΡΟΣΩΠΗΣΗ 

Το Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΣΤΑΥΡΟΥ- 
ΠΟΛΗΣ» εκπροσωπείται ενώπιον των πάσης φύσεως και 
δικαιοδοσίας Δικαστηρίων και Δημοσίων και Διοικητικών 
εν γένει αρχών, καθώς και στις συναλλαγές του με φυσι¬ 
κά και νομικά πρόσωπα από τον πρόεδρο του Διοικητικού 
Συμβουλίου τον οποίο όταν απουσιάζει ή κωλύεται τον 
αντικαθιστά ο Αντιπρόεδρος. 

ΑΡΘΡΟ 7 

ΑΡΜΟΔΙΟΤΗΤΕΣ ΤΟΥ ΠΡΟΕΔΡΟΥ 

Ο Πρόεδρος του Διοικητικού Συμβουλίου συγκαλεί το 
Διοικητικό Συμβούλιο σε συνεδρίαση και προεδρεύει αυ¬ 
τού, προΐσταται στις υπηρεσίες του και ασκεί τη γενική 
εποπτεία και τον έλεγχο της λειτουργίας του. Εκπροσω¬ 
πεί το Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΣΤΑΥΡΟΥ- 
ΠΟΛΗΣ» όπως αναφέρεται στο προηγούμενο άρθρο και 
φροντίζει για τα συμφέροντα αυτού, σύμφωνα με τις δια¬ 
τάξεις των νόμων και του παρόντος οργανισμού και με τις 
αποφάσεις του Διοικητικού Συμβουλίου. 

Παραγγέλλει μαζί με το Διοικητικό Συμβούλιο την πλη¬ 
ρωμή των εξόδων του προϋπολογισμού και κάθε άλλη 
έκτακτη δαπάνη και φροντίζει για την τήρηση ακριβώς 
των διατάξεων που ισχύουν κάθε φορά και αναφέρονται 
στα Δημοτικά και Κοινοτικά Νομικά Πρόσωπα και του πα¬ 
ρόντος οργανισμού. 

Εισηγείται στο Διοικητικό Συμβούλιο τα θέματα που 
πρέπει να συζητηθούν και να ληφθούν πάνω σ’ αυτά απο¬ 
φάσεις και εκτελεί αυτές. 

Θεωρεί και υπογράφει όλα τα έγγραφα που εξέρχονται, 

τα αποδεικτικά στοιχεία των εισπράξεων, τα εντάλματα 
των πληρωμών και τις μισθοδοτικές καταστάσεις του 
προσωπικού. 

Υπογράφει επίσης και τα πρακτικά των συνεδριάσεων 
του Δ.Σ. μαζί με το Γραμματέα. 

ΑΡΘΡΟ 8 
ΚΑΝΟΝΙΣΜΟΙ 

Με απόφαση του Δημοτικού Συμβουλίου, που εγκρίνε- 
ται από τον Γενικό Γραμματέα της Περιφέρειας, συντάσ- 
σεται ο κανονισμός λειτουργίας του νομικού προσώπου, 
ο οποίος στηρίζεται στον πρότυπο κανονισμό λειτουρ¬ 
γίας, που θα εκδοθεί με Κ.Υ.Α. των Υπουργών ΕΣ.Δ.Δ.&Α. 
και Υγείας Πρόνοιας. 

Μέχρι την δημοσίευση της ως άνω ΚΥΑ στην Εφ.τ.Κ. το 
νομικό πρόσωπο συνεχίζει να λειτουργεί σύμφωνα με τον 
υφιστάμενο κανονισμό λειτουργίας. 

ΑΡΘΡΟ 9 

ΟΙΚΟΝΟΜΙΚΗ ΔΙΑΧΕΙΡΙΣΗ 

Εφαρμόζονται αναλογικά οι διατάξεις, που ισχύουν για 
τους Δήμους. 

Εφόσον το νομικό πρόσωπο επιχορηγείται από το κρά¬ 
τος, η επιχορήγηση αυτή εγγράφεται χωριστά στα έσοδα 
του προϋπολογισμού. Αν αυτή παρέχεται στο νομικό πρό¬ 
σωπο για την εκπλήρωση ειδικού σκοπού, εγγράφεται 
αντίστοιχη πίστωση για το σκοπό αυτό ιδιαιτέρως στα 
έξοδα του προϋπολογισμού. 

ΑΡΘΡΟ 10 

ΠΡΟΫΠΟΛΟΓΙΣΜΟΣ - ΑΠΟΛΟΓΙΣΜΟΣ 

Ο προϋπολογισμός και ο απολογισμός καταρτίζεται 
από το Διοικητικό Συμβούλιο, εγκρίνεται με απόφαση του 
Δημοτικού Συμβουλίου, η οποία υπόκειται στον έλεγχο 
των πράξεων των Δημοτικών και κοινοτικών Συμβουλίων, 
σύμφωνα με τις εκάστοτε ισχύουσες διατάξεις. 

ΑΡΘΡΟ 11 

ΕΚΤΕΛΕΣΗ ΕΡΓΩΝ - ΠΡΟΜΗΘΕΙΕΣ 

Γίνονται από το νομικό πρόσωπο πάντα, σύμφωνα με τις 
ισχύουσες κάθε φορά διατάξεις περί προμηθειών και 
εκτέλεσης έργων των Οργανισμών Τοπικής Αυτοδιοίκη¬ 
σης. 

ΑΡΘΡΟ 12 
ΠΡΟΣΩΠΙΚΟ 

Γ ιατην εκπλήρωση του σκοπούτου Ν. Π.Δ.Δ. «ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΣΤΑΥΡΟΥΠΟΛΗΣ», μεταφέρεται το 
υπηρετούν προσωπικό στους Κρατικούς Παιδικούς Σταθ¬ 
μούς Σταυρούπολης και Νεοχωρίου. 

Επίσης σχετικά με το προσωπικό ισχύουν οι διατάξεις 
τωνπαρ. 3 και4του άρθ. 12του Ν. 2880/01. 

ΑΡΘΡΟ 13 

ΚΑΘΗΚΟΝΤΑ ΠΡΟΣΩΠΙΚΟΥ 

Τα καθήκοντα του προσωπικού θα καθορισθούν από 
τον Οργανισμό Εσωτερικής Υπηρεσίας που θα ψηφισθεί. 

ΑΡΘΡΟ 14 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του Ν. 
2880/01 και του άρθρου 203 του Π.Δ.410/95 και ρυθμίζε¬ 


ται με απόφαση του Δημοτικού Συμβουλίου, ύστερα από 
αιτιολογημένη πρόταση του Διοικητικού Συμβουλίου του 
Ν.Π.Δ.Δ. «ΠΑΙΔΙΚΟΙ ΣΤΑΘΜΟΙ ΔΗΜΟΥ ΣΤΑΥΡΟΥΠΟ- 
ΛΗΣ», και στηριζόμενη στο Νόμο. 

ΑΡΘΡΟ 15 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται για 
φέτος, δαπάνη ενός εκατομμυρίου δραχμών (1.000.000), 
σε βάροςτου προϋπολογισμού του Δήμου Σταυρούπολης. 

Γ ιατα επόμενα έτη το ύψος της δαπάνης αυτής δεν μπο¬ 
ρεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 24 Απριλίου 2001 

Ο Γ ενικός Γ ραμματέας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 26 ΔΑΣ - 545 (5) 

Τροποποίηση ορίων μονίμου καταφυγίου άγριας ζωής 
στις θέσεις «ΤΣΕΡΒΕΝΑ - ΜΠΟΥΡΙΝΟΣ» Δήμου Σιάτι¬ 
στας Νομού Κοζάνης, περιφέρειας Δυτικής Μακεδο¬ 
νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. Δ. 86/69 «Περί Δασικού Κωδι¬ 
κός». 

2. Τις διατάξεις του Ν. Δ. 996/71 « Περί αντικαταστήσε- 

ως και συμπληρώσεως διατάξεωντινώντου Νομοθετικού 
Διατάγματος 86/69 «Περί Δασικού Κωδικός» και κωδικο- 
ποιήσεως.». 

3. Τις διατάξεις του Ν. 177/75 « Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69». 

4. Το άρθρο 57, τροποποίηση και συμπλήρωση διατά- 
ξεωντου Ν.Δ. 86/69 « Δασικός Κώδιξ« (ΦΕΚ7 Α'), του Ν. 
2637/98 «Σύσταση Οργανισμού Πιστοποίησης κ.τ.λ.», 
(ΦΕΚ 200 Α'/1996), με το οποίο τροποποιήθηκαντα άρθρα 
253 και 254του Ν.Δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ 205 Α). 

5. Την αριθμ. 414 985/29.11.85 (ΦΕΚ 757/Β/18.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας» όπως αυτή τροποποιήθηκε με 
τις 366599/16.12.96 (ΦΕΚ 1188/Β731.12.90) και 
294283/23.12.97 ( ΦΕΚ 68/Β74.2.98), κοινές αποφάσεις 
των Υπουργών Εθνικής Οικονομίας και Γεωργίας. 

6. Την αριθμ. 42256/2359/28.5.76 απόφαση του Υπ. Γε¬ 
ωργίας για την ίδρυση μονίμου καταφυγίου θηραμάτων 
στις θέσεις «ΤΣΕΡΒΕΝΑ -ΜΠΟΥΡΙΝΟΣ», Δήμου Σιάτι¬ 
στας, Νομού Κοζάνης. 

7. Τηναρ. 89880/1506/31.3.2000 εγκύκλιο του Γ ενικού Δι¬ 
ευθυντή Δασών και Φ.Π. «περί καταφυγίων άγριας ζωής». 

8. Τις διατάξεις του Ν. 2218/94 (ΦΕΚ 90 Α'). Ίδρυσης νο¬ 
μαρχιακής αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λπ., όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α'), «Συμπλήρωση διατάξεων για την Νομαρχιακή Αυτοδι¬ 
οίκηση κ.λπ.». 

9. Τις διατάξεις του Ν. 2503/97 (ΦΕΚ107/Α ) « Διοίκηση, 
Οργάνωση, Στελέχωση της Περιφέρειας κ.λπ.». 

10. Την από 28.2.2001 ΕΚΘΕΣΗ - ΕΙΣΗΓΗΣΗ του Δασο¬ 
λόγου Αθανασίου Τσιαβή, με την τελική πρόταση τροπο¬ 
ποίησης, για την ανάγκη τροποποίησης των ορίων του κα¬ 
ταφυγίου άγριας ζωής στις θέσεις «ΤΣΕΡΒΕΝΑ - ΜΠΟΥ- 
ΡΙΝΟΣ», περιφέρειας Δήμου Σιάτιστας του Νομού 
Κοζάνης της περιφερείας μας, για τους λόγους που ανα¬ 
λυτικά αναφέρονται σ’ αυτήν. 

11. Την σύμφωνη γνώμη του Δασάρχη Τσοτυλίου Πανα¬ 
γιώτη Παπάζογλου, (Δασολόγος με βαθμό δ/ντή). 

12. Τις διατάξεις της Κ. Υ. Α. «Καθορισμός μέτρων και δια¬ 
δικασιών για τη διατήρηση των φυσικών οικοτύπων» (ΦΕΚ 
1289/28.12.98) και με την οποία ενσωματώθηκε στο Εθνι¬ 
κό Δίκαιο η οδηγία 92/43/Ε.Ο.Κ. «γιατη διατήρηση των φυ¬ 
σικών οικοτόπων καθώς και της άγριας πανίδας και χλωρί¬ 
δας» και η οδηγία 97/62/Ε.Κ. του Συμβουλίου της 27.10.97 
«για την τεχνική και επιστημονική αναπροσαρμογή της 
οδηγίας 92/43/Ε.Ο.Κ.» για τη διατήρηση των φυσικών οι¬ 
κοτύπων καθώς και της άγριας πανίδας και χλωρίδας». 

13. Τις διατάξεις της Διεθνούς Σύμβασης της Βέρνης, 
όπως κυρώθηκε με τον Ν. 1335/83 «Κύρωση Διεθνούς 
Σύμβασης για τη διατήρηση της άγριας ζωής και του φυ¬ 
σικού περιβάλλοντος της Ευρώπης» (ΦΕΚ 32 
Α'/14.3.1983). 

14. Τις διατάξεις της Σύμβασης για τη βιολογική ποικι¬ 
λότητα, όπως κυρώθηκε με τον Ν. 2204/1994, «Κύρωση 
Σύμβασης για τη βιολογική ποικιλότητα» και ιδίως τις δια¬ 
τάξεις του άρθρου 8 αυτής (ΦΕΚ 59 Α'/15.4.1994). 

15. Τις διατάξεις της Διεθνούς Σύμβασης της Βόννης 
όπως κυρώθηκε με το Ν. 2719/99 «Κύρωση της Διεθνούς 
Σύμβασης για τη διατήρηση των αποδημητικών της 
άγριας πανίδας» (ΦΕΚ 106 Α'/26.5.1999). 

16. Το Π.Δ. 67/1981 ( ΦΕΚ 23 Α/30.1.1981) «Περί προ¬ 
στασίας της αυτοφυούς χλωρίδας και άγριας πανίδος και 
καθορισμού διαδικασίας συντονισμού και ελέγχου της 
ερεύνης επ’ αυτών», όπως διορθώθηκε στο Φ.Ε.Κ. 43 
βΑ/18.2.1981, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής στις θέσεις «ΤΣΕΡΒΕΝΑ - ΜΠΟΥΡΙΝΟΣ», πε- 
ριφ. Δήμου Σιάτιστας, Νομού Κοζάνης και αυξάνουμε την 
έκταση του κατά 9.330 στρ., (από 14.250 στρ. σε 23.580 
στρέμματα), το οποίο είναι απαραίτητο: 

α) για την φωλεοποίηση, μετανάστευση, διαχείμανση, δια¬ 
τροφή, αναπαραγωγή και διαβίωση ειδών της άγριας πανί¬ 
δας, προστασία και διατήρηση της αυτοφυούς χλωρίδας, 

β) την επιβίωση του Ζαρκαδιού, του Αγριόχοιρου και 
της Αρκούδας, που είναι σπάνια (αγριόχοιρος, ζαρκάδι) 
και απειλούμενα με εξαφάνιση (αρκούδα) και 

γ) αποτελούν αντιπροσωπευτικό δείγμα τύπου βιοτό¬ 
που, ορεινού βραχώδη για Λαγό και Πέρδικα και δασικού 
για Αγριόχοιρο και Ζαρκάδι. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από το Δασαρχείο Τσοτυλί¬ 
ου χάρτη, που επισυνάπτεται στην παρούσα, ορίζεται ως 
εξής: Αρχίζουν (τα όρια), από τη διασταύρωση της Εγνα- 
τίας Οδού με τον επαρχιακό δρόμο Σιάτιστας - Παλαιοκά¬ 
στρου. Εκείθεν ακολουθούν τον επαρχιακό δρόμο Σιάτι¬ 
στας - Παλαιοκάστρου μέχρι το ρέμα Τσερβένα. Στη συ¬ 
νέχεια με ανατολική κατεύθυνση ακολουθούν 
αγροτοδασόδρομο δίπλα στο ρέμα Τσερβένα και φθά¬ 
νουν μέχρι τα όρια του Δημοτικού Δάσους Μπούρινος. 
Εκείθεν εγκαταλείπουν το δασόδρομο και με Νότιο - Δυτι¬ 


κή κατεύθυνση ακολουθούν τα όρια του Δημοτικού Δά¬ 
σους Μπούρινος ανερχόμενα έως την κορυφή Πυραμίδες. 
Ακολουθούν στη συνέχεια τα όρια του Δημοτικού Δάσους 
Μπούρινου με τις περιοχές Παλαιοκάστρου, Χρωμίου, 
Λευκοπηγής και διερχόμενα από τις κορυφές Δέρνικο, 
Αγριοκερασιά, Βούρινος (υψ : 1866 μ.), Σέλωμα Χρωμίου, 
Παλαιομονάστηρο και Ασπροβούνι, κατέρχονται μέχρι 
του ρέματος Μπούρινος. Εκείθεν ακολουθώντας τα διοι¬ 
κητικά όρια της Λευκοπηγής καιτης Μεταμόρφωσης διερ- 
χόμενα από τις κορυφές και από τις θέσεις Σεφερζή, 
Τσερβένα, Νταράκ Μπουνάρ, κατέρχονται μέχριτην Εγνα- 
τία Οδό. Από εκεί με Δυτική κατεύθυνση ακολουθούν την 
Εγνατία Οδό προς Γρεβενά και φθάνουν στη διασταύρω¬ 
ση της Εγνατίας Οδού με τον επαρχιακό δρόμο Σιάτιστας 
- Παλαιοκάστρου, σημείο από το οποίο και άρχισαν. 

3. Εντός του καταφυγίου άγριας ζωής απαγορεύεται η 
Θήρα κάθε θηράματος και κάθε είδους άγριας πανίδας, η 
σύλληψη κάθε είδους της άγριας πανίδας για μη ερευνη¬ 
τικούς σκοπούς, η καταστροφή κάθε είδους ζώνης με φυ¬ 
σική βλάστηση, η καταστροφή των ζωντανών φυτοφρα¬ 
κτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομι- 
κό ή ρυμοτομικό σχεδίασμά. Η εκτέλεση έργων ή εργα¬ 
σιών και ιδίως, αλιευτικά έργα, έργα αναδασμού, τουρι¬ 
στικές και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού προη¬ 
γούμενος έχει υποβληθεί μελέτη περιβαλλοντικών επι- 
πτώσεωντύπου Α' και έχει χορηγηθεί έγκριση περιβαλλο¬ 
ντικών όρων. Κατ’ εξαίρεση επιτρέπεται η σύλληψη ειδών 
της άγριας πανίδας και η μεταφορά τους προς εμπλουτι¬ 
σμό άλλων κατάλληλων περιοχών μόνον από τη Δασική 
Υπηρεσία. Με απόφασή μας, που θα δημοσιευθεί στην 
Εφημερίδα της Κυβερνήσεως, μπορεί να απαγορευτεί ή 
να τεθούν όροι ή περιορισμοί στην άσκηση της αλιείας, 
γεωργίας, βοσκής, υλοτομίας, χρήσης των φυτοπροστα- 
τευτικών προϊόντων και της συλλογής και κοπής αρωμα¬ 
τικών, βαφικών, αρτυματικών, μελισσοκομικών και ανθο¬ 
κομικών - διακοσμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής, τους δημοτικούς και κοινοτικούς υπαλλή¬ 
λους (άρθρο 289 παρ. 1 Ν.Δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του αρθρ. 287 Ν.Δ. 86/69 και της 
αριθμ. 414985/29.11.85 ( ΦΕΚ 757/Β/18.12.85) κοινής 
απόφασηςτων Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας «Μέτρα διαχείρισης της 
άγριας πτηνοπανίδας»,όπως αυτή τροποποιήθηκε και 
ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογισμού. 

6. Η ισχύς της παρούσας άρχεται από της δημοσιεύσε- 
ώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 30 Απριλίου 2001 

Ο Γενικός Γραμματέας Περιφέρειας κ.α.α. 

Ο Γενικός Διευθυντής 
ΧΡΗΣΤΟΣ ΝΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.βΐ. 9 γ 

β-ΙΤΙΗΐΙ: ννθ6ηΐ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























